Publikationer   Indeks   Kontakt

SERVICE TIL
DIG

POLITIK OG
DEMOKRATI

FAKTA OM
KOMMUNEN

Teknik-
og Miljøudvalget

DAGSORDEN

for ordinært møde onsdag den 7. november 2007

Sager
til beslutning

13.      Bevillingsmæssige ændringer i
budget 2007 i forbindelse med regnskabsprognosen for 3. kvartal
2007

TMU 631/2007  J.nr. 2007-97058

Indberetning
af Teknik- og Miljøudvalgets bevillingsmæssige ændringer i budget
2007 i forbindelse med regnskabsprognosen for 3. kvartal
2007

BESLUTNING

Teknik-
og Miljøforvaltningen indstiller,

1.
at
Teknik- og Miljøudvalget godkender de i bilag 1 anførte
forslag til bevillingsmæssige ændringer til budget
2007

Teknik- og Miljøudvalgets beslutning i
mødet den 7. november 2007

Godkendt

PROBLEMSTILLING

Revisionsdirektoratet har i forbindelse med
revisionen af Teknik- og Miljøudvalgets regnskab for 2006
henstillet, at Teknik- og Miljøudvalget ansøger
Borgerrepræsentationen om tillægsbevilling, når der ved
oktoberprognosen forventes større bevillingsmæssige afvigelser i
form af mindreforbrug
(merindtægter/mindreudgifter).

Teknik- og
Miljøforvaltningen har udarbejdet regnskabsprognosen for oktober
2007, og forventer på den baggrund et mindreforbrug på 254 mio. kr.
på Byfornyelsens anlægsramme under Center for Bydesign.
Mindreforbruget skyldes dels merindtægter som følge af salg af
råde-over ejendomme, dels mindreudgifter som følge af
tidsforskydninger i igangværende
byfornyelsesprojekter.

På finansposterne
forventes der merudgifter på 40 mio. kr. på afdrag på realkreditlån,
og merindtægter på 8 mio.kr. på låntagning, ligeledes under Center
for Bydesign.

LØSNING

I forlængelse af regnskabsprognosen for
oktober 2007 søger Teknik- og Miljøforvaltningen i sagen Tidlige
overførsler (på Teknik- og Miljøudvalgets dagsorden den 7. november
2007) 70 mio.kr. overført til budget 2008 til dækning af de
igangværende byfornyelsesprojekter.

Denne sag drejer sig om de resterende 184
mio.kr. på anlægsrammen under Byfornyelsen. Midlerne søges hermed
overført til kommunekassen ved en negativ tillægsbevilling.
Ansøgningen om tillægsbevillingen skal dog ses i sammenhæng med, at
det p.t. er vurderingen, at der er behov for at hæve anlægsrammen på
Byfornyelsesområdet i 2009 med 40 mio.kr.

Der søges ligeledes om tillægsbevillinger på
hhv. 40 mio.kr. til finansposten afdrag på realkreditlån, og - 8
mio.kr. på finansposten låntagning, som vedrører de afhændede
råde-over ejendomme.

De bevillingsmæssige ændringer fremgår
desuden af bilag 1.

ØKONOMI

Se problemstilling og
løsning.

VIDERE
PROCES

Behandling i
Økonomiudvalget og Borgerrepræsentationen.

BILAG

Bilag
1: Skabelon til bevillingsmæssige ændringer

Pernille
Andersen
Martin
Kregler Christensen